**განმახორციელებელი სამსახური:** გარემოს დაცვის საქალაქო სამსახური

**პროექტის დასახელება:** ქ. თბილისში, ზღვისუბნის პარკის მოწყობის სამუშაოები

**პროექტის განხორციელების ვადა:**  სამუშაოების მიწოდების ვადა, ეტაპობრივად, სამუშაოთა წარმოების კალენდარული გეგმა-გრაფიკის შესაბამისად, ხელშეკრულების ძალაში შესვლიდან 760 კალენდარული დღე (ექსპერტიზის მომსახურების ვადის ჩათვლით).

პრეტენდენტს 2016 წლის პირველი იანვრიდან უნდა გააჩნდეს საერთო სამშენებლო სამუშაოების გამოცდილება სავარაუდო ღირებულების არანაკლებ 150%-ის ღირებულების ოდენობით. წარმოდგენილი უნდა იქნას დამადასტურებელი დოკუმენტაცია – ხელშეკრულებ(ები)ა, ამ ხელშეკრულებ(ებ)ის შესრულების დამადასტურებელი დოკუმენტ(ებ)ი (მიღება-ჩაბარების აქტი, ფორმა N2 ან სხვა);

მიმწოდებელი ვალდებულია ხელშეკრულების გაფორმებიდან 7 (შვიდი) კალენდარული დღის ვადაში, წარმოადგინოს და შემსყიდველთან შეათანხმოს სამუშაოების წარმოების კალენდარული გეგმა-გრაფიკი.

მიმწოდებელი ვალდებულია სამუშაოები დაიწყოს კალენდარული გეგმა-გრაფიკის შეთანხმებიდან არაუგვიანეს 3 (სამი) კალენდარული დღის ვადაში. წინააღმდეგ შემთხვევაში დაეკისრება საჯარიმო სანქცია ხელშეკრულების ღირებულების 0,02%-ის ოდენობით, ხოლო 15 (თხუთმეტი) დღეზე მეტი ვადით გადაცილების შემთხვევაში შემსყიდველი უფლებამოსილია ცალმხრივად შეწყვიტოს ხელშეკრულება;

ხელშეკრულებით გათვალისწინებული სამუშაოების მიწოდების ვადის დარღვევის შემთხვევაში, მიმწოდებელს დაეკისრება პირგასამტეხლო, ხელშეკრულების ღირებულების 0,02%-ის ოდენობით, ყოველ ვადაგადაცილებულ დღეზე;

ხელშეკრულებით ნაკისრი ვალდებულებების არაჯეროვნად შესრულების შემთხვევაში, მიმწოდებელს დაეკისრება ჯარიმის გადახდა (გარდა შესრულების ვადის დარღვევისა) ყოველ ჯერზე ხელშეკრულების ღირებულების 0,02%-ის ოდენობით;

პრეტენდენტს საკუთრებაში ან/და სარგებლობაში უნდა გააჩნდეს ბეტონის ქარხანა (კვანძი) ან წარმოადგინოს ბეტონის მიმწოდებელთან გაფორმებული ხელშეკრულება. ბეტონის ქარხნის (კვანძი) სარგებლობით ან ბეტონის მიმწოდებელთან გაფორმებული ხელშეკრულებით განსაზღვრული ვადა უნდა აღემატებოდეს ხელშეკრულებით გათვალისიწინებული სამუშაოების დასრულების ვადას.

ბეტონის ქარხნის (კვანძი) საკუთრების/სარგებლობის უფლების დამადასტურებელი დოკუმენტი ან ბეტონის მიმწოდებელთან გაფორმებული ხელშეკრულება ატვირთული უნდა იქნას ერთიან ელექტრონულ სისტემაში ტექნიკურ დოკუმენტაციასთან ერთად.

პრეტენდენტმა უნდა წარმოადგინოს ბეტონის მწარმოებელთან გაფორმებული ხელშეკრულება; ბეტონის მიმწოდებელთან გაფორმებული ხელშეკრულება ატვირთული უნდა იქნას ერთიან ელექტრონულ სისტემაში ტექნიკურ დოკუმენტაციასთან ერთად.

მიმწოდებელი ვალდებულია სამუშაოები განახორციელოს საქართველოში მოქმედი სამშენებლო ნორმებისა და წესების მოთხოვნათა სრული დაცვით; სამუშაო ადგილის ფარგლებში მინიმუმამდე დაიყვანოს გარემოზე ეკოლოგიური ზემოქმედება, მუშაობით გამოწვეული ხმაურის, ვიბრაციის და მტვრის გავლენა;

ყველა სამუშაო უნდა შესრულდეს მაღალკვალიფიციური მუშახელის მეშვეობით. უნდა აწარმოოს სამუშაოების ხარისხის კონტროლი, გამოსაყენებელი მასალების (ყოველ პარტიასთან ერთად) ლაბორატორიული გამოცდები და წარუდგინოს ტექნიკური ზედამხედველობის განმახორციელებელ პირს გამოყენებული მასალა-ნაკეთობების, მოწყობილობების ხარისხის დამადასტურებელი დოკუმენტაცია (ლაბორატორიული დასკვნები, სერტიფიკატები, ქარხნული გამოცდის მონაცემები და სხვა) (უცხოენოვანი დოკუმენტის შემთხვევაში ნათარგმნი, ნოტარიულად დამოწმებული);

მიმწოდებელემა ასევე უნდა წარმოადგინოს მწარმოებლის მიერ გამოცდილი ნიმუშების ქარხანაში ჩატარებული ანალიზისა და ლაბორატორიული გამოცდის მონაცემები. მწარმოებლის მიერ ნიმუშების აღებისა და გამოცდის სიხშირე უნდა პასუხობდეს შესაბამის სტანდარტებს.

შემსყიდველის მოთხოვნის შემთხვევაში, მიმწოდებელმა ყოველი კონკრეტული სამუშაოების დაწყებამდე უნდა წარმოადგინოს პროექტით გათვალისწინებული ტექნიკური მახასიათებლებთან შესაბამისობის დამადასტურებელი ოფიციალური დოკუმენტაცია ან/და ხარისხის დამადასტურებელი შესაბამისი საერთაშორისო სერთიფიკატი.

შემსყიდველის მოთხოვნის შემთხვევაში მიმწოდებელმა ასევე უნდა წარმოადგინოს ყველა იმ მასალის ნიმუშები, მწარმოებლის ტექნიკურ ინფორმაციასთან ერთად, რომელიც გამოყენებულ იქნება ძირითად სამუშაოებში.

ყველა გამოყენებული მასალა უნდა იყოს ახალი, უმაღლესი ხარისხის და სათანადო პირობებში მუშაობისთვის შესაფერისი.  
მიმწოდებელი ვალდებულია, საჭიროების შემთხვევაში ობიექტზე სამუშაოები აწარმოოს 24 საათიან რეჟიმში.

მიმწოდებელი ვალდებულია ჩასატარებელი ჰორიზონტალური ბურღვის სამუშაოს დაწყებამდე, საკუთარი ხარჯებით შეისწავლოს მიწისქვეშა კომუნიკაციების მდებარეობა და შემდეგ განახორციელოს აღნიშნული სამუშაო.

შემსყიდველი უფლებამოსილია სამუშაოების მიმდინარეობის ნებისმიერ ეტაპზე განახროციელოს სამუშაო პროცესის ზედამხედველობა.

მიმწოდებელმა ობიექტზე თვალსაჩინო ადგილას, მყარ კონსტრუქციაზე (დგარი) უნდა განათავსოს მინიმუმ 2 ცალი საინფორმაციო დაფა ზომით 200სმ X 150სმ, ესკიზების შესაბამისად.

მიმწოდებელი ვალდებულია, სამშენებლო პროცესებიდან გამომდინარე, შემსყიდველთან შეთანხმებით შექმნას უსაფრთხოების სქემები და შეათანხმოს შესაბამის სტრუქტურულ ერთეულებთან. მიმწოდებელი ვალდებულია განათავსოს საგზაო ნიშნები, საგზაო ბარიერები და მოძრაობის რეგულირების ნიშნები დამტკიცებული სქემის შესაბამისად და საჭიროების შემთხვევაში მიიღოს სხვა ზომები, რომლებსაც მოითხოვს სარეაბილიტაციო სამშენებლო სამუშაოები.

უარყოფითი ზემოქმედება ტერიტორიის ფარგლებში ან მის გარეთ მდებარე ყველა ხეზე უნდა აღმოიფხვრას სათანადო ზომების მიღებით, რომელიც მოიცავს (არა მარტო) შემდეგს: 1. ქვედა ტოტების შერჩევით მოჭრას სათანადო მეთოდით სამშენებლო სამუშაოებით გამოწვეული მექანიკური დაზიანების შესამცირებლად; 2. ნიადაგის ტკეპნის თავიდან ასაცილებლად ხეებს ფესვთა სისტემის გარშემო სპეციალური ჭილობების დაგებას; 3. ხეების გარშემო სპეციალური ღობეების მოწყობას მექანიკური დაზიანების საწიანააღმდეგოდ; 4. ზემოთ აღნიშნულის მიუხედავად, სამშენებლო სამუშაოები თითოეული ხის სიახლოვეს მუდმივი კონტროლის ქვეშ უნდა მიმდინარეობდეს, რათა არ მოხდეს ხეების ძირში ნიადაგის ზედმეტად ტკეპნა. ასეთ ადგილებში არ უნდა ხდებოდეს მძიმე მასალების შენახვა, აგრეთვე უნდა რეგულირდებოდეს სამშენებლო ტექნიკის მოძრაობა.

მიმწოდებელმა უნდა დაასუფთაოს ყველა სამუშაო ადგილი სამშენებლო მოედნის ფარგლებში, მის გარეთ დაა ასევე მასთან მისასვლელი გზები, მუშაობის მიმდინარეობის პროცესში და მას შემდეგ, რაც სარეაბილიტაციო სამუშაოები დასრულდება. აღებულ და გატანილ უნდა იქნეს ზედმეტი გრუნტი და მასალები, დროებითი გზები, ფარდულები, სათავსოები და ღობეები, უნდა ამოივსოს ბოძების დასადგმელად გათხრილი ორმოები, ხოლო მიწის ზედაპირი უნდა მოსწორდეს ისე, რომ მიიღოს თავისი პირვანდელი სახე, რამდენადაც ეს შესაძლებელი იქნება. სამუშაოთა წარმოების პროცესში მიმწოდებელმა დროულად უნდა გაიტანოს სამშენებლო ნარჩენები, რათა უზრუნველყოფილ იქნას მიმდებარედ კერძო მესაკუთრეთა უსაფრთხო და შეუზღუდავი გადაადგილება.  
  
მიმწოდებელი ვალდებულია სამუშაოების წარმოებისას დაიცვას უსაფრთხოების ნორმები და საკუთარი ხარჯებით უზრუნველყოს პერსონალი ერთნაირი სპეც. ტანსაცმლით და ჩაფხუტებით.

მიწოდებული საქონელი და სამუშაოები უნდა შეესაბამებოდეს ხელშეკრულების დანართებით და ესკიზებით მოთხოვნილ პარამეტრებს. მიღება-ჩაბარების აქტის (მთლიანი ან ნაწილობრივ შესრულებულ სამუშაოებზე) გაფორმებისას, შემსრულებელი ვალდებულია წარმოადგინოს ფორმა #2 და სსიპ - ლევან სამხარაულის სახელობის სასამართლო ექსპერტიზის ეროვნული ბიუროს ან სხვა აკრედიტირებული პირის მიერ გაცემული დასკვნა შესრულებული სამუშაოებისა და მიწოდებული პროდუქციის ხელშეკრულების პირობებთან და პროექტთან შესაბამისობაზე და ხარისხზე, როგორც ხილულ, ასევე ფარულ სამუშაოებზე. მიღება-ჩაბარების აქტი გაფორმდება დადებითი დასკვნის შემთხვევაში. შემსრულებელმა აგრეთვე უნდა წარმოადგინოს ლაბორატორიული დასკვნა შეტანილი ნოყიერი ნიადაგის ნაზავის დანართით მოთხოვნილ პარამეტრებთან შესაბამისობის შესახებ. მიღება-ჩაბარების აქტი გაფორმდება დადებითი დასკვნის შემთხვევაში.

სამუშაოების წარმოების პროცესში, სამუშაოების ახალი პოზიცი(ებ)ის წარმოქმნის შემთხვევაში, შემსყიდველის მხრიდან ანაზღაურება განხორციელდება სსიპ - ლევან სამხარაულის სახელობის სასამართლო ექსპერტიზის ეროვნული ბიუროს ან სხვა აკრედიტებული პირის მიერ გაცემული დასკვნით განსაზღვრული ახალი პოზიციის ერთეულის ფასის ფარგლებში ექსპერტიზის დასკვნით დადგენილი ფაქტობრივი დანახარჯების საფუძველზე.

სამუშაოების წარმოების პროცესში, სამუშაოს ახალი პოზიცი(ებ)ის ინიცირების შემთხვევაში, შესრულებული სამუშაოების შესახებ ფაქტობრივი დანახარჯების დადგენის საექსპერტო მომსახურების ხარჯებს აანაზღაურებს მიმწოდებელი.

ფაქტობრივი დანახარჯების თაობაზე სსიპ - ლევან სამხარაულის სახელობის სასამართლო ექსპერტიზის ეროვნული ბიუროს ან სხვა აკრედიტირებული პირის მიერ გაცემული დასკვნა კვლევით უნდა ადგენდეს სამუშაოების ერთეულზე ფაქტობრივად გაწეულ დანახარჯებს.

მიმწოდებელმა აგრეთვე უნდა წარმოადგინოს ლაბორატორიული დასკვნა შეტანილი ნოყიერი ნიადაგის ნაზავის სატენდერო დოკუმენტაციით (დანართი N01-ის მიხედვით) გათვალისწინებულ პარამეტრებთან შესაბამისობის შესახებ.  
მიმწოდებელი ვალდებულია მიღება-ჩაბარების აქტის გაფორმებამდე წარმოადგინოს ფაქტიურად მოწყობილი ელ. ქსელის საშემსრულებლო ნახაზი, დამიწების კონტურის გაზომვისა და უსაფრთხოების დამადასტურებელი დოკუმენტაცია და მოწყობილი ქსელი შემდგომი ექსპლუატაციის მიზნით გადააბაროს შესაბამის ორგანიზაციას. ელექტრო სამონტაჟო სამუშაოებზე მიღება-ჩაბარების აქტი გაფორმდება გადაბარების შემდეგ.

საჭიროების შემთხვევაში მიმწოდებელი ვალდებულია უზრუნველყოს ნიადაგის ნოყიერი ნაზავით ორმოს შევსება (ნიადაგის სუბსტრატის პარამეტრები (ქიმიური თვისებები) (დანართი N01).

მიმწოდებელმა სამუშაოების დასრულებისას უნდა უზრუნველყოს წყლისა და კანალიზაციის ცენტრალურ მაგისტრალზე დაერთების ხარჯები, ვალდებულია სამუშაოების დასრულებისას საკუთარი ხარჯებით დაფაროს ყველა არსებული დავალიანება და სამუშაოების წარმოებისას დაზიანების შემთხვევაში დაუყოვნებლივ აღადგინოს არსებული ინფრასტრუქტურა;

შემსყიდველს შეუძლია მიიღოს გადაწყვეტილება ხელშეკრულების ცალმხრივად შეწყვეტის შესახებ მიმწოდებლის მიერ ხელშეკრულებით ნაკისრი ვალდებულებების 15 (თხუთმეტი) კალენდარულ დღეზე მეტი ვადით დარღვევის შემთხვევაში;

მიმწოდებელი ვალდებულია, მიღება-ჩაბარების აქტის გაფორმებამდე შესაბამის ორგანიზაციას გადააბაროს ხელშეკრულების ფარგლებში მოწყობილი სარწყავი სისტემა, შემდგომი მოვლა-პატრონობის მიზნით;

შესრულებული სამუშაოების, მათ შორის დეკორატიული სანათის ნათურების საგარანტიო პერიოდი მიღება-ჩაბარების აქტის გაფორმებიდან 2 (ორი) წელი;

შესყიდვის ობიექტი ან მისი ნაწილი ჩაითვლება მიღებულად მხოლოდ მიღება-ჩაბარების აქტის გაფორმების შემდეგ. ამასთან შესრულებული სამუშაოების (ან მისი ნაწილის) დასრულების თარიღად ჩაითვლება ექსპერტიზის დასკვნის წარმოდგენის თარიღი.

მასალები უნდა ინახებოდეს დახურული წესით, გარდა იმ მასალებისა, რომელიც ნორმების მიხედვით ინახება ღია ცის ქვეშ;

მიმწოდებელმა საჭიროების შემთხვევაში უნდა უზრუნველყოს სადემონტაჟო სამუშაოების განხორციელება შემსყიდველთან შეთანხმებით;

მიმწოდებელი ვალდებულია სამუშაოების შესრულებისას წარმოქმნილი ნარჩენები (ინერტული) განათავსოს მუნიციპალიტეტის მიერ სპეციალურად საამისოდ გამოყოფილ ადგილზე, თბილისის ტერიტორიაზე განთავსების შემთხვევაში - გლდანის რაიონი, თბილისის შემოვლითი საავტომობილო გზის მე-15 კმ.

სამუშაოთა დასრულების შემდეგ, მიმწოდებელი ვალდებულია თავისი ძალებით და სახსრებით დაუყონებლივ გაათავისუფლოს სამუშაო ადგილი მანქანა-მექანიზმებისაგან, მოწყობილობა-დანადგარებისაგან, მასალებისაგან და ა.შ.;

მიმწოდებელი ვალდებულია მოახდინოს სამშენებლო ობიექტებზე ამოჭრილი საკონტროლო კერნების სიცარიელეების შევსება ცივი ან ცხელი ა/ ბეტონის ნარევით;

ხელშეკრულებით ნაკისრი ვალდებულების შესრულების კონტროლს შემსყიდველის მხრიდან განახორციელებს ქალაქ თბილისის მუნიციპალიტეტის მერიის გარემოს დაცვის საქალაქო სამსახურის თანამშრომლები ხოლო ტექნიკურ ზედამხედველობას ა(ა)იპ თბილისის მუნიციპალური ლაბორატორია.

მიმწოდებელმა არაუგვიანეს 2020 წლის 30 ნოემბრისა შემსყიდველთან შესათანხმებლად უნდა წარმოადგინოს ყველა მცენარის თითო ნიმუში და მცენარეთა იდენტობის (მათ შორის პარამეტრების და ფიტოსანიტარიული მდგომარეობის შესახებ) დამადასტურებელი დოკუმენტაცია, გაცემული დარგობრივი სამეცნიერო-კვლევითი დაწესებულების, ან სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან სხვა აკრედიტირებული პირის ან საქართველოს ეროვნული ბოტანიკური ბაღის მიერ.

 ნიმუშის წარმოდგენის ადგილი - დამკვეთის მიერ მითითებული ტერიტორია, ქ. თბილისის მუნიციპალიტეტის ფარგლებში.

მიმწოდებელი ვალდებულია მოწოდებული ნერგების გახმობის შემთხვევაში (გარდა მიზანმიმართული მექნიკური დაზიანებებისა და ქურდობის ფაქტებისა), პირველივე არასავეგეტაციო პერიოდში საკუთარი ხარჯებით უზრუნველყოს გამხმარი ნერგების შესაბამისი რაოდენობის, მაგრამ არაუმეტეს მოწოდებული ნერგების რაოდენობის 11%-ის ოდენობისა, შემსყიდველისათვის მიწოდება დავალებიდან არაუგვიანეს 10 სამუშაო დღის ვადაში.

ჰიდროთესვის მეთოდით ბალახის თესლის დათესვაზე საჭირო სპეციალური მასალის ცელულოზას (ცელულოზას შემადგენლობა: ა) ქაღალდი გადამუშავებული, რომელიც უნდა იყოს ნესტის საუკეთესო დამჭერი; ბ) ბალახის თესლის სპეციალური წებო, რომელიც ხელს უნდა უშლიდეს თესლის ჩამორეცხვას. გ) სასუქი, რომელიც ხელს უნდა უწყობდეს თესლის განვითარებას; დ) ბიოდანამატი, რომელიც ხელს უწყობს ბალახის გრძელვადიან პერსპექტივაში განვითარებას. მასალის ხარჯი 1 კვ/მ ცელულოზა არანაკლებ 0.1 კგ / წებო არანაკლებ 0.02 კგ, სასუქი (npk) არანაკლებ 0.04 კგ.) შერევა უნდა განხორციელდეს შემსყიდველის ზედამხედველის თანდასწრებით. არანაკლებ 1 კგ 6 კოპონენტიანი ბალახის თესლის დათესვა უნდა განხორციელდეს 20 მ2 ტერიტორიაზე.

**სავარჯიშო მოწყობილობები უნდა აკმაყოფილებდეს შემდეგ მოთხოვნებსა და სპეციფიკაციებს:**

ფიტნეს აღჭურვილობის თითოეული ლითონის კომპონენტი უნდა იყოს მოთუთიებული ან უჟანგავი ლითონის;

თოკები და ბაგირები (არსებობის შემთხვევაში) უნდა იყოს ნეილონის ან პოლიპროპილენის ან პოლიესტერის მასალისგან (შიგთავსი - უჟანგავი ლითონის გრეხილი); უნდა იყოს ინდუქციურად დამუშავებული, რათა უზრუნველყოფილ იქნას ფოლადისა და თოკის მასალების მაქსიმალური თანაშერწყმა;

ხრახნები, ქანჩები, ჭანჭიკები უნდა იყოს მოთუთიებული ან უჟანგავი ლითონის. პროდუქციის თითოეულ არსებულ ჭანჭიკს უნდა ჰქონდეს პლასტმასის სახშობი/საცობი.

**მიღება-ჩაბარების აქტის გაფორმებამდე:**

მიმწოდებელმა შემსყიდველთან უნდა წარმოადგინოს თითოეული აღჭურვილობის უსაფრთხოების შესაბამისი ტექნიკური სპეციფიკაცია;

მიწოდებულ პროდუქციას უნდა გააჩნდეს საერთაშორისო სტანდარტიზაციის ორგანოს მიერ გაცემული EN16630 სტანდარტთან შესაბამისობის სერტიფიკატი, რომელიც მიმწოდებელმა უნდა წარმოადგინოს მიღება-ჩაბარების აქტის გაფორმებამდე.

მიმწოდებლის მიერ მიღება-ჩაბარების გაფორმებამდე წარმოდგენილი უნდა იქნას გარე გამოყენების ფიტნეს აღჭურვილობის საინსტრუქციო აბრის ან/და QR კოდის და Bluetooth-ის ან სხვა ტექნოლოგიური საშუალების მხარდაჭერის შესახებ დამადასტურებელი ინფორმაცია, რომლის გადამოწმება შესაძლებელი უნდა იყოს მწარმოებლის ვებ-გვერდზე ან მწარმოებლის მიერ შედგენილ კატალოგში.

**საბავშვო ატრაქციონების მახასიათებლები**

ატრაქციონის ძირითადი კონსტრუქცია (ჩონჩხი, ბოძები, კიბეები) უნდა შედგებოდეს გარემო პირობების მიმართ მედეგი, მეტალის ან/და ხის მასალისაგან. აქტივობის კოშკებზე და სასრიალოების კორპუსებზე არსებული პლატფორმები და იატაკები დამზადებული უნდა იყოს გარემო პირობების მიმართ მედეგი, მდგრადი, მოთუთიებული ან უჟანგავი (მეტალის შემთხვევაში) მასალისაგან.  
HPL პანელი - (მაღალი წნევის ქვეშ დაწნეხილი ლამინატი) (არსებობის შემთხვევაში) - უნდა იყოს გარემო პირობების მიმართ მედეგი (პანელის სისქე არანაკლებ 10მმ).

ხის დეტალები - ხე უნდა იყოს თერმულად დამუშავებული, მკვრივი ჯიშის, გამომშრალი, არ უნდა გააჩნდეს ბასრი კიდეები და ხიჭვები, ვაკუუმით კონსერვირებული, ზედაპირი დამუშავებული დამცავი, ბუნებრივი ხის შეფერილობის წყალმედეგი და ცეცხლგამძლე პროდუქციით (6-12% ტენიანობა). ხის ყველა დეტალი უნდა იყოს დამუშავებული EN 351-სტანდარტების შესაბამისად.

პლასტიკური დეტალები (არსებობის შემთხვევაში) - პოლიეთილენი, პოლიპროპილენი, პოლიამიდი, HDPE (მაღალი სიმკვრივის პოლიეთილენი) და რეზინა. პროდუქცია არ უნდა იყოს გახეხილი, არ უნდა აღენიშნებოდეს ჩამოღვენთილი ადგილები და ხიჭვები.  
მეტალის დეტალები - პროდუქციის მეტალის ნაწილები უნდა იყოს უჟანგავი ლითონის ან მოთუთიებული, გარემო პირობების და მექანიკური დაზიანების მიმართ მედეგი.

საქანელას ჯაჭვები, საკისრები, საკიდები/მოძრავი ნაწილები, სავარძლები - საქანელას ჯაჭვი უნდა იყოს მოთუთიებული ან უჟანგავი ლითონის (გამძლეობა არანაკლებ 100 კგ). ჯაჭვი უნდა იყოს მჭიდრო მარყუჟებით; ჯაჭვები დამზადებული უნდა იყოს მჭიდროდ ნაქსოვი ფოლადით თითების გაყოფის თავიდან აცილების მიზნით; საკისარი უნდა იყოს მოთუთიებული ან უჟანგავი ლითონის. ჩასაჯდომი საქანელას სავარძლის ჩარჩო (ლითონის) და „დასაჯდომი საქანელას“ დასაჯდომი (მყარი მასალის) დაფარული უნდა იყოს მაღალი ხარისხის რბილი კაუჩუკით ან/და რეზინით და უძლებდეს არანაკლებ 100 კგ სიმძიმის დატვირთვას. სავარძლის ძირი და ხელის მოსაკიდებელი ერთმანეთთან დაკავშირებული უნდა იყოს ისე, რომ დაცული იყოს ბავშვის უსაფრთხოება მისი ექსპლუატაციის პერიოდში. სავარძლის ძირის და ხელის მოსაკიდებლის დამაკავშირებელი ელემენტები (მინიმუმ 4) დაფარული უნდა იყოს კაუჩუკით.

აიწონა-დაიწონას მზიდი უნდა მაგრდებოდეს მოთუთიებულ ან უჟანგავი მეტალის კონსტრუქციაზე, თვითპოხვადი საკისრიანი მექანიზმით. დასაჯდომებთან გათვალისწინებული უნდა იყოს მოთუთიებული ან უჟანგავი ლითონის ხელმოსაკიდები.  
ხრახნები, ქანჩები, ჭანჭიკები - მოთუთიებული ან უჟანგავი ლითონის (დიამეტრი არანაკლებ 8მმ). პროდუქციის ყველა არსებულ ჭანჭიკს უნდა ჰქონდეს პლასტმასის სახშობი/საცობი.  
თოკები და ბადეები (არსებობის შემთხვევაში) – (დიამეტრი არანაკლებ 16 მმ) დამზადებული უნდა იყოს ნეილონის ან პოლიპროპილენის ან პოლიესტერის მასალისგან (შიგთავსი - უჟანგავი ლითონის გრეხილი).  
საღებავი – გამოყენებული საღებავი უნდა იყოს გარემო პირობების, წყლის და ულტრაიისფერი სხივებისადმი (UV) მედეგი, არ უნდა შეიცავდეს ტყვიას ან სხვა ჯანმრთელობისათვის საშიშ ელემენტებს.

სასრიალო - ჩამოსასრიალებელი (უნდა უძლებდეს არანაკლებ 100 კგ დატვირთვას) უნდა იყოს უჟანგავი ლითონის ან მკვრივი პოლიეთილენის.  
ზამბარა (არსებობის შემთხევაში) - დამზადებული მაღალი ხარისხის დრეკადი უჟანგავი ლითონისაგან. ზამბარას დრეკის დროს არ უნდა დაუზიანდეს საღებავი.  
ატრაქციონებზე თვალსაჩინო ადგილას დამონტაჟებული უნდა იქნას უჟანგავი ლითონის ან ანოდირებული ალუმინის აბრა, ყველა საჭირო ინფორმაციით (მითითება პროდუქტზე, დამზადების წელზე, მომხმარებლის (ბავშვის) ასაკის შეზღუდვაზე).  
სათამაშო კომპლექსის საყრდენი სვეტების მონტაჟი უნდა განხორციელდეს მწარმოებელი კომპანიის მიერ გაცემული ინსტრუქციის შესაბამისად. შემსყიდველი უფლებამოსილია მონტაჟის პროცესში მოსთხოვოს მიმწოდებელს აღნიშნული ინსტრუქცია.

ატრაქციონის მოძრავი ნაწილები არ უნდა გამოსცემდეს ხმას.

მიმწოდებელმა უნდა წარმოადგინოს თითოეული ატრაქციონის უსაფრთხოების შესაბამისი ტექნიკური სპეციფიკაცია, კერძოდ: ატრაქციონიდან ბავშვის ვარდნის შესაძლო არეალი.  
  
მიწოდებულ პროდუქციას უნდა გააჩნდეს საერთაშორისო სტანდარტიზაციის ორგანოს მიერ გაცემული EN 1176-1-თან შესაბამისობის სერტიფიკატი.

მიღება-ჩაბარების აქტის გაფორმებისას მიმწოდებელი ვალდებულია შემსყიდველს წარმოუდგინოს საბავშვო ატრაქციონების და ტრენაჟორების მწარმოებლის/ების მიერ გაცემული, შესყიდვის ობიექტის ტექნიკური მახასიათებლების შესახებ დეტალური ინფორმაცია ან/და სერთიფიკატი(ები). რათა შემსყიდველმა იმსჯელოს მიწოდებული პროდუქციის ტექნიკურ მოთხოვნებთან შესაბამისობაზე.

**პრეტენდენტს სამშენებლო სამუშაოების ადგილზე საჭიროების მიხედვით უნდა გააჩნდეს მოცემული სახეობისა და მინიმალური რაოდენობის მატერიალურ–ტექნიკური ბაზა, რომელიც გამოყენებული იქნება სამუშაოების წარმოების პროცესში.**

|  |  |  |  |
| --- | --- | --- | --- |
| **#** | **მანქანა-მექანიზმების დასახელება** | **განზ. ერთ.** | **რაოდენობა** |
| 1 | უკუჩამჩიანი ექსკავატორი | ც | 5 |
| 2 | დამტვირთველი | ც | 5 |
| 3 | მობილური ამწე | ც | 1 |
| 4 | მობილური ამწე კალათა | ც | 1 |
| 5 | პნევმატური იარაღი (საბურღი, ხრახნი და სხვა) | ც | 10 |
| 6 | თვითმცლელი | ც | 10 |
| 7 | სატკეპნი | ც | 2 |
| 8 | ბეტონმრევი | ც | 1 |
| 9 | კომპრესორი სანგრევი ჩაქუჩებით | ც | 1 |
| 10 | ლითონის სახარაჩო ინვენტარი | ც | 4 |
| 11 | სხვადასხვა დანიშნულების ხელის იარაღი | ც | 10 |
| 12 | დეფექტოსკოპი | ც | 1 |
| 13 | ელ. შედუღების აგრეგატი |  | 2 |
| 14 | ელექტრონული ტაქეომეტრი (ინტეგრირებული GPS-სისტემით) | ც | 1 |
| 15 | საგზაო ნიშნების და შემოსაზღუდი საშუალებების სრული კომპლექტი გათვლილი ობიექტის სრულყოფილად მოწყობაზე | ც | 3 |

**თანხმობა მატერიალურ–ტექნიკური ბაზის შესახებ პრეტენდენტის მიერ ხელმოწერილი ან/და ბეჭედდასმული ატვირთული უნდა იქნას ერთიან ელექტრონულ სისტემაში ტექნიკურ დოკუმენტაციასთან ერთად.**